stanford-oval/wikipedia huggingface dataset:
רירי סילביה מנור
פעילות ספרותית

במהלך שנות ה-80 החלה מנור לכתוב שירה בעברית. שיריה פורסמו בעיתון דבר, עיתון 77, ידיעות אחרונות, הארץ וכתב העת מאזנים. בשנת 2000 פורסם ספר שיריה הראשון "נדודי ערות" בספריית הפועלים. הספר תורגם לערבית על ידי מוחמד חמזה ע'נאים ומספר שירים מהספר הופיעו בעיתונות ערבית בארץ. {דרוש מקור}
בשנת 2000, אחרי 40 שנות הפסקה, החלה מנור לכתוב שוב שירה גם בשפה הרומנית, וספרה הראשון יצא בשנת 2000 בשם PRIVIND.
בשנת 2001 זכתה ברומניה בפרס הספרותי לוצ'יאן בלאגה (LUCIAN BLAGA) ובישראל זכתה בפרס עפר לידר - עידוד היצירה הספרותית בין מדענים בשנת 2007.
בשנת 2007 פרסמה ברומניה את ספר השירים "...Save As" ובשנת 2009 התקיים ערב המוקדש לשיריה של מנור בתיאטרון BULANDRA עם שחקנים רומניים מפורסמים כגון Mariana Mihut, Maia Morgenstern, ו-Victor Rebengiuc.
בשנת 2010 פורסם ספר השירים השלישי "Pestrit" בשנת 2011 תורגם ספר זה לצרפתית ופורסם בפריז בהוצאת L'Harmattan בשם Bariolee בתרגומה של אירנה מוורודין. מנור נשלחה מטעם משרד התרבות הרומני יחד עם משלחת סופרים רומנית ליריד הספר SALON DU LIVRE במרץ 2013. באותה שנה יצא לאור ספר שיריה הרביעי "INCA" ובשנת 2014 ראה אור ספרה השני בעברית "הגיל המדומה" בהוצאת הקיבוץ המאוחד בעריכתו של דוד ויינפלד.
בשנת 2016 יצא לאור ברומניה, בהוצאת HUMANITAS ספר הפרוזה הראשון שלה "BUCURIA DE A NU FI PERFECTA" עבורו זכתה מנור בפרס ספר הזכרונות בשפה ברומנית ב-2016.
בשנת 2002 הקימה את עמותת "ישראל-רומניה-עמותת סופרים" לשיתוף פעולה ספרותי בין ישראל לרומניה. היא ארגנה בתל אביב ערבים מוקדשים למשורר הרומני הגדול ניקיטה סטנסקו. כמו כן ערבים לעמוס עוז, אגי משעול ולסופר סמי מיכאל בבוקרשט, תל אביב, חיפה ועוד. כמו כן, לקחה חלק בכנסים בינלאומיים לספרות ע"ש אובידיוס ברומניה וארגנה את השתתפותם בכנס זה של סמי מיכאל, אגי משעול, עמוס עוז, חיים באר, נורית זרחי, ישראל בר-כוכב, אורי ברנשטיין, חיים נגיד, אלישבע זהר ואשר רייך.
היא תרגמה בשיתוף עם המשוררת והמתרגמת הרומניה יואנה ירונים (Ioana Ieronim) ספר שירים של אגי משעול לרומנית בשם "שחרזדה". ובשיתוף עם אלה בלאס תרגמה רומן קלאסי לילדים מרומנית לעברית "פראם - דוב הקוטב הצפוני" - של הסופר צ'זאר פטרסקו. {דרוש מקור}. בנוסף, במלאת 20 שנה לנפילת המשטר ברומניה, ערכה מנור גיליון של כתב העת מאזנים שהוקדש לספרות הרומנית המודרנית. בנובמבר 2011 קיבלה פרס מדליה על שם הרב אלכסנדר שפרן עבור הגשר שיצרה בין תרבות ישראל לרומניה. {דרוש מקור}
ספרים בישראל > שירה

נדודי ערות, ספריית הפועלים, 2000
הגיל המדומה, הקיבוץ המאוחד, 2014
ספרים בישראל > פרוזה

להתראות פליני, פרדס הוצאה לאור, 2020
חיי עם פרנסיסקו גויה, ידיעות ספרים, 2022
ספריה שראו אור ברומניה > ספרי שירה

2000 "Privind" בהוצאת Du Style
2007 "Save As…" בהוצאת Paralela 45
2010 "Pestrit" בהוצאת Paralela 45
2013 "Inca" בהוצאת Tracus Arte
ספריה שראו אור ברומניה > ספר פרוזה

2016 BUCURIA DE A NU FI PERFECTA, בהוצאת HUMANITAS
הערות שוליים

↑  Ruth Huna-Baron, MD, Eitan Zvi Rath, MD, Neuro-Ophthalmology in Israel, J Neuro-Ophthalmol 2013; 33: e17-e18, ‏פברואר 2013
↑  אוניברסיטת תל אביב. פרופסור רירי סילביה מנור מקבלת תואר דוקטור של כבוד רופאה מומחית לאופטלמולוגיה וניורואופטלמולוגיה, 06 פברואר 2023
↑  observator cultural, observator cultural
↑  פרק מהספר "חיי עם פרנסיסקו גויה", באתר הארץ, 19 בינואר 2023
| --- | --- |
בקרת זהויות :  NLI: 987007265084205171  GND: 1131117859  ISNI: 0000 0001 2045 2432  LCCN: no00046466  SUDOC: 157326659  VIAF: 171368978   WorldCat (עם VIAF): 171368978
רומיאו ויוליה: חתום בנשיקה

| --- | --- |

כרזת הסרט בעברית
 מבוסס על:  המחזה "רומיאו ויוליה" שכתב ויליאם שייקספיר
 בימוי:  פיל ניבלינק 
 תסריט:  פיל ניבלינק 
 עריכה:  פיל ניבלינק
 מדבבים:  דניאל טריפט, טריסיה טריפט, צ'יפ אלברס, פיל ניבלינק, סטיב גולדברג, מיכאל טולאנד, סאם גולד, שאנל ניבלינק,
 מדבבים בעברית:  לירון לב, טליה ברקאי, תמי צוברי, דודו זר, צביקה שוורצברג, גיורא קנת, עידו מוסרי, גיל צרנוביץ, עמי מנדלמן
 מוזיקה:  Christopher Page 
 מדינה:  ארצות הברית 
 חברה מפיצה:  Indican Pictures 
 שיטת הפצה:  direct-to-video 
 הקרנת בכורה:  ארצות הברית 27 באוקטובר 2006  ישראל 2006
 משך הקרנה:  71 דקות
 שפת הסרט:  אנגלית (הסרט דובב לשפות נוספות, ביניהן: עברית, צרפתית ואיטלקית)
 סוגה:  סרט הנפשה, סרט לכל המשפחה
 תקציב:  2 מיליון דולר
 הכנסות:  463,002 דולר
 הכנסות באתר מוג'ו:   sealedwithakiss
 דף הסרט ב־IMDb
 
רומיאו ויוליה: חתום בנשיקה (באנגלית: Romeo & Juliet: Sealed with a Kiss) הוא סרט הנפשה אמריקאי לכל המשפחה המבוסס על המחזה "רומיאו ויוליה" שכתב ויליאם שייקספיר. הסרט נכתב, נוצר, בוים ונערך על ידי פיל ניבלינק, אשר היה אנימטור בחברת וולט דיסני.
הסרט הופץ לראשונה בארצות הברית ב-27 באוקטובר 2006. בישראל הסרט הופץ לראשונה בדיבוב לעברית בשנת 2006. אורך הסרט הוא כ-71 דקות ושפת המקור שלו היא אנגלית (הסרט דובב לשפות נוספות, ביניהן: עברית, צרפתית ואיטלקית).
הסרט נוצר בתקציב משוער של 2 מיליון דולר, ואורך היצירה שלו לקח 4 וחצי שנים. למרות הביקורות השליליות על הסרט, הוא זכה בפרס בפסטיבל הסרטים הדרום מערביים.
תקציר העלילה

הסרט מספר על רומיאו ויוליה, שני כלבי ים צעירים אשר מתאהבים זה בזו, אך לא יכולים לממש את אהבתם בגלל סכסוך עתיק בין משפחותיהם. כשרומיאו מבקש להתחתן עם יוליה, יוליה הופכת לאומללה. רומיאו מחליט לעשות כל מה שהוא יכול בשביל לבטל את רוע הגזירה, ויחד עם האב לורנס הוא מכין תוכנית כדי להתאחד עם אהובתו. תוכניתם מצליחה, רומיאו ויוליה מוצאים את דרכם זה אל זו, והמשפחות משלימות לאחר שהבינו שהסכסוך ביניהן פגע בכולם.
הדמויות והמדבבים

במאי הדיבוב בעברית היה עמי מנדלמן ומפיק הדיבוב בעברית היה עוזי פוקס.
| שם הדמות | מדבב/ת באנגלית | מדבב/ת בעברית |
| --- | --- | --- |
| רומיאו | דניאל טריפט | לירון לב |
| יוליה | טריסיה טריפט | טליה ברקאי |
| דגיגית | שאנל ניבלינק | תמי צוברי |
| לורנס | מיכאל טולאנד | דודו זר |
| מונטגוס | סטיב גולדברג | צביקה שוורצברג |
| קפולט | מיכאל טולאנד | גיורא קנת |
| מרקוציו | צ'יפ אלברס | עידו מוסרי |
| בנווליו | סאם גולד | גיל צרנוביץ |
| הנסיך | פיל ניבלינק | עמי מנדלמן |
ראו גם

רומיאו ויוליה
שמחה לב

| --- | --- |
 מדינה:  ישראל 
 
שמחה לֵב (18 ביולי 1899 – נפטר י"א חשון תשמ"ב 26 בנובמבר 1981) היה פילוסוף ומשפטן ישראלי שעסק בפסיכולוגיה מעשית. נודע בשל "שיטת מנא" (Mana) שיצר לטיפול בגמגום.
ביוגרפיה

שמחה לב (Loew) נולד בקיץ 1899 בסכודניצה, במחוז דרוהוביץ שבגליציה המזרחית, האימפריה האוסטרו-הונגרית, בנם של פרה לבית בקנרוט וברוך לב, סוחר למדן ממשפחת חסידים אמידים, ממייסדי ההסתדרות הציונית בדרוהוביץ ובהמשך נשיא "המזרחי" בווינה.
בילדותו למד בישיבה. עם פרוץ מלחמת העולם הראשונה עברה משפחתו לבירה וינה, שם למד בגימנסיה, בבית ספר גבוה למסחר, ולאחר מכן למד פילוסופיה ומשפטים באוניברסיטת וינה וקיבל תואר דוקטור למשפטים.
לב התעניין בפסיכולוגיה מוסרית ומעשית בעקבות גמגום שממנו סבל עד גיל 27. הוא פיתח שיטת ריפוי בשם "שיטת המנא" ('מנא' פירושה יצר החיים / הקיום / הטוב והמיטיב), ובעזרתה נרפא מגמגומו. לב חיבר ספר בגרמנית על שיטתו, והוא תורגם לצרפתית.
ב-1935 עלה עם משפחתו לארץ ישראל, ופתח תחנת ייעוץ בשיטת מנא בתל אביב. לאורך השנים עסק בטיפול פסיכולוגי ללוקים בגמגום, הפרעות חרדה, ביישנות וחוסר ביטחון עצמי. שימש גם כיועץ בתחומי זוגיות.
לב ערך הרצאות ברחבי הארץ בהן הפיץ את שיטתו. כתב ספרים נוספים, בהם "העצבנות מחלת דורינו ודרך מנא לריפויה", "לא נמות כי נחיה", "בית ספר לחיים", "המדריך הפסיכולוגי לניצחון", חוברות "מנא-פסיכולוגיה" ("יהי אור", "מנאיזם - הפסיכולוג לעם") ועוד. לאחר השואה פרסם את הספר "האלבום השחור" בו הוקיע את מעשי הנאצים בשואה באמצעות תצלומים מתקופה זו.
לב יסד בארץ מספר אגודות ציבוריות לטובת היישוב העברי, מהתקופה שקדמה לפרוץ מלחמת העולם השנייה ועד קום המדינה, בהן "ליגה להגנת כבוד ישראל", "הליגה אנטי-נאצית" ו"המשפחה הגדולה בישראל".
משנת 1928 היה נשוי למרים לבית ווהל ולהם היו שלושה ילדים.
פרסומיו

"מדריך פסיכולוגי לניצחון: קורס פסיכולוגי להכשרה נפשית לזמן המלחמה" בהדרכתו של שמחה לב, תל אביב: המכון להכשרה נפשית תל אביב, [1941?].
מורה דרך פסיכו הרמוני להצלחה בחיים; בהדרכתו של שמחה לב, תל אביב: חמו"ל, תש"ד. (הוצאה מרוכזת ומשוכללת של הספר "בית ספר לחיים")
"תורת הנשואים בצורה מרוכזת ועממית (מוסר, הרמוניה והצלחה בחיי הנשואין), תל אביב : המכון הפסיכו הרמוני, תש"ה. (במסגרת הקורס בחכמת החיים)
"הדרכה לשעת חירום", תל אביב: הליגה האנושית מנא, תש"ח.
"כיצד להגמל מעשון: לפי עקרונות השיטה המנא-פסיכולוגית", תל אביב: מכון מנא-פסיכולוגי, תשט"ו. ("הדרך להשתחרר מתאוות העשון ההרסנית המקצרת את החיים")
תורת המנא (מנא פסיכולוגיה), תל אביב: מנא, (הקד’ תשי"ח).
"פרקים בחכמת חיים לפי עקרונות שיטת מנא (מנא פסיכולוגיה)", תל אביב: מוסד מנא, (הקד’ תשכ"א). ("אין חכמה, אלא חכמת חיים")
"תורת המנא על רגל אחת, הדרך לבריאות אושר והצלחה בחיים", תל אביב: מנא, (הקד’ תשכ"ב).
"הדרך לחיי נישואין מאושרים לפי עקרונות שיטת מנא (מנא פסיכולוגיה)", תל אביב: מנא, (הקד’ תשכ"ג). (סדרת 'פרקים בחכמת חיים')
העצבנות – מחלת דורנו: ודרך מנא לריפויה, תל אביב: מנא, תשכ"ד. (מהדורה ב מורחבת: תשכ"ו.) (על מניעת תאונות דרכים והיגמלות מעישון)
לא נמות כי נחיה, תל אביב: (דפוס מל"ן), תשכ"ט. (הצעת דרך חיים בריאה ומוסרית בשיטת מנא)
רוברטאס פושקוס

רוברטאס פושקוס (בליטאית: Robertas Poškus; נולד ב-5 במאי 1979) הוא כדורגלן עבר ליטאי ומאמן כדורגל בהווה.
קריירת מועדונים

פושקוס התחיל את הקריירה שלו באטלאנטאס, בה שיחק עונה אחת וכעבור שנה חתם בקבוצת המילואים של המבורג ובסיום העונה חזר לקארדה קובנה, עמה זכה בגביע.
בינואר 1999, פושקוס חתם בז'לגיריס וילנה, ממנה הושאל לווידזב לודז' בסיום העונה. בינואר 2001, פושקוס חתם בפולוניה ורשה.
בשנת 2002, פושקוס חתם בקריליה סובייטוב סמרה הרוסית, בה שיחק שלוש וחצי עונות. ברוסיה, פושקוס שיחק גם בזניט סנקט פטרבורג, דינמו מוסקבה ורוסטוב.
ב-19 בספטמבר 2008, פושקוס חתם בבני סכנין מליגת העל. ב-27 בספטמבר, פושקוס ערך את הופעת הבכורה שלו בקבוצה בהפסד 2–3 למכבי תל אביב, בו גם כבש את שער הבכורה שלו בקבוצה.
בינואר 2009, פושקוס חזר לרוסיה וחתם באוראל.
בהמשך הקריירה, פושקוס שיחק באינטר באקו, סימורק זאקאטאלה, סיביר נובוסיבירסק וקלייפדוס גרניטס.
קריירה בינלאומית

ב-24 ביוני 1999, פושקוס ערך את הופעת הבכורה שלו בנבחרת ליטא, בניצחון 0–1 נגד ערב הסעודית. שבוע לאחר מכן, הבקיע צמד בתיקו 2-2 נגד אינדונזיה.
לזכותו של פושקוס 8 שערים בנבחרת עם 48 הופעות, והוא מדורג שביעי בטבלת כובשי השערים המצטיינים בתולדות הנבחרת, ביחד עם 3 שחקנים נוספים.
קריירת אימון

בשנת 2013, פושקוס הצטרף לקלייפדוס גרינטס כמאמן-שחקן.
ב-27 בפברואר 2016, פושקוס מונה למאמנה של לייטא יונאבה, ושימש בתפקיד זה עד סיום העונה.
ב-27 ביוני 2017, פושקוס מונה למאמנה של הקבוצה הצעירה של אמקאר פרם.
תארים

הגביע הליטאי: 1999
הגביע הפולני: 2001
ליגת העל האזרית: 2009/2010
הכדורגלן הליטאי של השנה: 2003
הערות שוליים

↑  דורון בן דור וחן מישל, ‏רוברטס פוסקאוס חתם לעונה בבני סכנין, באתר ONE‏, 20 בספטמבר 2008
| 0 | 1 | 2 |
| --- | --- | --- |
| הקודם: ריימונדס ז'וטאוטאס | הכדורגלן הליטאי של השנה  2003 | הבא: אדגראס יאנאוסקאס |
שורש (מושב)

| --- | --- |

מדינה: ישראל ישראל
מחוז: ירושלים
מועצה אזורית: מטה יהודה
גובה ממוצע: ‎680 מטר
תאריך ייסוד: 1948
תנועה מיישבת: העובד הציוני
סוג יישוב: מושב שיתופי
נתוני אוכלוסייה לפי הלמ"ס לסוף 2022
  - אוכלוסייה: 1,195 תושבים
    - שינוי בגודל האוכלוסייה: ‎1.6% בשנה
 מפת מיקום  מפה דינמית   (למפת הרי ירושלים מוגדלת) שורש(למפת הרי ירושלים רגילה) שורש(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שורש(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שורש31°47′50″N 35°03′55″E﻿ / ﻿31.7971831610626°N 35.0653748392207°E﻿ / 31.7971831610626; 35.0653748392207  heמפת היישובים של מועצה אזורית מטה יהודה (in English: Mateh Yehuda Regional Council) באדום - שורש בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10

שורש (שֹׁרֶש) הוא מושב שיתופי בהר יהודה, הנמצא כ-5 ק"מ מזרחית לשער הגיא וכ-11 קילומטרים ממערב לירושלים. המושב משתייך לארגון יישובי העובד הציוני וכפוף למועצה אזורית מטה יהודה. נכון לסוף 2021 מתגוררים בו 1,176 תושבים.
אטימולוגיה

בשל דמיון צלילים לשם 'סוריס' הנזכר בתרגום השבעים, ברשימת הערים בנחלת שבט יהודה בפסוק ובו כתריסר ערים נוספות שנשמטו מהמקור העברי – נוסח המסורה. נשתמר בשם הכפר הערבי סאריס – משלט ויישוב ערבי שנכבש במהלך מבצע הראל במלחמת העצמאות. סאריס הוא אחד משמותיה הערביים של אלת המסטיק שנפוצה באזור.
היסטוריה

המושב נוסד ב-27 בספטמבר 1948, בידי עולים מארצות מזרח אירופה. בתחילה היה קיבוץ, וכעבור 4 שנים הפך למושב שתופי. שטחו כ-7,500 דונם.
היישוב הוקם על ידי קבוצת "להגשמה" שהייתה אחת מקבוצות תנועת הנוער הציוני ברומניה. קבוצת "להגשמה" נוסדה בשלהי מלחמת העולם השנייה. חברי הקבוצה שמו להם למטרה הקמת יישוב יהודי בארץ ישראל על בסיס עקרונות שיתוף ושוויון בין החברים. לצורך כך הקימו בפרברי בוקרשט חווה חקלאית (קולנטינה) בה החלו לתרגל את עבודת האדמה ואת חיי השוויון והשיתוף בארץ. הקבוצה עלתה באופן עצמאי לאחר המלחמה החל משנת 1945. כשהגיעו חברי הקבוצה בספינותיהם לחוף חיפה, הם נתפסו על ידי הצבא הבריטי והועברו למחנה מעצר 62 בקפריסין. לאחר שנת שהות במחנה המעצר הועברו חברי "להגשמה" למחנה המעצר בעתלית. לאחר שחרורם עברו החברים לקבוץ אושה להכשרה.
בספטמבר 1948 עלתה הקבוצה לקרקע, והקימה שם את הקיבוץ "להגשמה". לימים הוסב שמו ל"שורש". חברי הקבוצה רשמו את קורותיהם ביומן. היומן המקורי ותרגומו לעברית שמורים בארכיון יד ושם.
בשנת 1956 הוקמה במושב בריכת שחייה ומרכז נופש, כמקור הכנסה ותעסוקה למושב, שלא היו לו קרקע מספיקה לעיבוד חקלאי. בשנת 1958 רכש המושב מאיש העסקים חיים שיף גם בעלות חלקית בבריכת ירושלים והיה אחראי לניהולה. ב-1961 ביקש המושב להקים בית הבראה סמוך לבריכה שהקים, שנחנך לבסוף בשנת 1968, והורחב בין השנים 1973–1975. בשנים אלו נהג המושב לשלם משכורת אחידה לכל החברים. בשנת 1997 החלה הקמתו של מלון דירות נופש, ספא ומרכז קונגרסים במתחם. בשנת 2004 מכר המושב 40 דונם משטח מרכז נופש ליזם יהושע שפונדר, וב-2005 אשרה לו הוועדה המחוזית לתכנון ובנייה בירושלים הקמת בית אבות ובו 310 יחידות דיור. לצורך הקמת בית האבות נהרסו חלק מהמבנים הישנים של כפר הנופש.
בשרפה בשער הגיא בקיץ 1995 ניזוקו מאש כ-30 מבתי המושב.
אופי היישוב

שורש הוא יישוב מפותח ומבוסס, שמורכב מהמושב הישן לצד הרחבה חדשה. במושב מתגוררות 170 משפחות. יש בו מלון דירות, דיור מוגן (פרוטיאה בהר), גן שעשועים, בית העם, יקב יינות, תנועת הנוער "הצופים", בריכה, מגרש כדורגל וכדורסל ומאגר מים לשימוש צורכי התושבים. יש בית קברות בקרבה למושב. בשנת 2012 מלון הדירות עבר שיפוץ נרחב ונוספו 66 דירות חדשות. בשנת 2013 נפתחה במושב מסעדה בשם "מוזה בהר". המסעדה פועלת בכל ימות השבוע.
ילדי בית הספר היסודי מופנים לבתי הספר "אלון" במעלה החמישה ו"עין-הרים" בכפר הנוער "עין כרמית".  ילדי החטיבה והתיכון מופנים לבתי הספר האזוריים של המועצה, "הרטוב" ו"עין כרם", אך רבים מהם לומדים בבתי ספר פרטיים בירושלים, כגון בויאר וליד"ה.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  עמנואל הראובני, לקסיקון ארץ ישראל, הוצאת ידיעות אחרונות ספרי חמד, 2001, עמ' 930
↑  63 ישובים חדשים מאז הכרזת המדינה, דבר, 4 במאי 1949
↑  מפות עם ציון שם הישוב 'הגשמה', 1950 עד 1952, באתר הספרייה הלאומית, אוסף המפות ע"ש ערן לאור
↑  ניתן לצפות ביומן בגרסה אלקטרונית כאן.
↑  בריבת שחיה חצי אלימפית מוקמת לתושבי ירושלים, הצופה, 24 בפברואר 1956
↑  בריכת המריבה נפתחת היום, למרחב, 28 ביולי 1958
↑  תושבי "שורש" רוצים להקים בית-הבראה, על המשמר, 2 בנובמבר 1961
↑  מלון חדש נפתח במושב שורש, על המשמר, 30 ביוני 1968
↑  קאונטרי־קלאב יוקם במושב השיתופי "שורש", מעריב, 1 באוקטובר 1973
↑  שורש בנופש בצל ההרים, דבר, 18 ביולי 1975
↑  עשרים שנה על אדמת ישראל, למרחב, 30 באפריל 1968
↑  אביבה קרול, ‏מושב שורש משקיע 60 מיליון דולר במלון, דירות נופש ומרכז קונגרסים, באתר גלובס, 24 באפריל 1997
↑  אלעזר לוין, ‏שפונדר רכש 40 דונם במושב שורש בהרי ירושלים תמורת 19.5 מיליון ש', באתר גלובס, 2 ביוני 2004
↑  אורית בר-גיל, ‏מושב שורש: אושרה הקמת בית אבות ובו 310 יח"ד; אחד המבנים בוטל, באתר גלובס, 3 ביולי 2005
| --- | --- |
בקרת זהויות :  NLI: 987007567104805171  LCCN: n86020022  VIAF: 141975573   WorldCat (עם VIAF): 141975573
שטגבוניתיים

| שטגבוניתיים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פשפשאים
תת־סדרה:: פשפשים
משפחה:: שטגבוניתיים
שם מדעי
 Pleidae ‏פיבר, 1851
שַּׁטְגַּבּוֹנִיתִיִּים (שם מדעי: Pleidae) הם משפחה של חרקי מים זעירים (2-3 מ"מ) בסדרת הפשפשים. ידועים 37 מינים בשלושה סוגים אשר הנפוצים בכל העולם מלבד בקטבים.
מאפיינים

שטגבוניתיים חיים בלהקות, לרוב בביצות או אגמים בהם צמחיית מים ללא זרימה מהירה, הם ניזונים מחסרי חוליות זעירים כגון דפניות ובמידה מסוימת עוזרים לצמצם את אוכלוסיית זחלי היתושים. בדומה לשטגביים הם שוחים כשגבם פונה מטה ועולים מדי פעם לפני המים כדי לאסוף בועות אוויר לצורך נשימה. בניגוד לשטגביים הם אינם מסוגלים לעקוץ בני אדם מאחר שהחדק שלהם קצר מדי ואינו יכול לחדור את העור.
שני הזוויגים מסוגלים להשמיע קולות, כנראה לצורך תקשורת בתוך הלהקה.
מינים בישראל

Paraplea pullula
שטגבונית ננסית Plea minutissima
הערות שוליים

↑  אנציקלופדיית החי והצומח של ארץ ישראל, כרך 3 – "חרקים", בעריכת יהושע קוגלר, הוצאת משרד הביטחון , עמ' 124
שמואל ספרא

| --- | --- |
אין תמונה חופשית
 לידה:  1960 (בן 64 בערך) ירושלים 
 מקום לימודים:  מכון ויצמן למדע 
 מנחה לדוקטורט:  אמיר פנואלי 
 מוסדות:  אוניברסיטת תל אביב 
 תלמידי דוקטורט:  אירית דינור, עודד שוורץ, דור מינצר, גיא קינדלר 
 פרסים והוקרה:  פרס גדל (2001)  Machtey Award (1988) 
 
שמואל (מולי) ספרא (נולד ב-1960) הוא מדען מחשב ישראלי, פרופסור באוניברסיטת תל אביב וזוכה פרס גדל לשנת 2001.
קורות חיים

שמואל ספרא נולד בירושלים. הוא סיים דוקטורט בהנחיית אמיר פנואלי במכון ויצמן למדע בשנת 1990. אחר כך עשה לימודי פוסט-דוקטורט באוניברסיטת סטנפורד ובמרכז מחקר של IBM. מחקריו עוסקים בתורת הסיבוכיות ותורת האוטומטים.
בשנת 2001 זכה בפרס גדל על עבודתו בנושא משפט ה-PCP והשלכותיו באלגוריתמי קירוב.
הערות שוליים

↑  Gödel Prize - 2001, European Association for Theoretical Computer Science (EATCS)
| --- | --- |
בקרת זהויות :  NLI: 987007299465805171  ACM DL: 81100548079  dblp: s/ShmuelSafra  MGP: 19291  VIAF: 93947294   WorldCat (עם VIAF): 93947294 
ערך זה הוא קצרמרבנושא מדעי המחשב ובנושא ישראלים. אתם מוזמנים לתרום לוויקיפדיה ו.
שופן (מכתש פגיעה)

| --- | --- |

 מידע כללי
 סוג:  מכתש פגיעה
 על שם:  פרדריק שופן 
 נתונים ומידות
 קוטר:  131 ק"מ 
 מיקום
 מיקום:  Michelangelo quadrangle 
 גוף שמיימי:  כוכב חמה
 קואורדינטות:  65°06′S 123°06′E﻿ / ﻿65.1°S 123.1°E﻿ / -65.1; 123.1
  (למפת כוכב חמה מוגדלת) שופן(למפת כוכב חמה רגילה) שופן
 
מכתש שופן הוא מכתש פגיעה בקוטב הדרומי של כוכב חמה אשר קרוי על שמו של המלחין והפסנתרן הפולני מהתקופה הרומנטית פרדריק שופן. האיגוד האסטרונומי הבינלאומי הכריז על שמו של המכתש ב-1976. כ-60 ק"מ דרום-מזרחה ממכתש הפגיעה שופן נמצא מכתש הפגיעה וגנר.
לקריאה נוספת

Peter Grego, Venus and Mercury, and How to Observe Them, Springer Science & Business Media, 2007-11-30. (באנגלית)
הערות שוליים

↑  "Chopin". Gazetteer of Planetary Nomenclature. NASA. נבדק ב-18 בינואר 2012. {{cite web}}:  (עזרה)
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
שטגביים

| שטגביים |
| --- | --- |
 שטגב על גבו
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פשפשאים
תת־סדרה:: פשפשים
אינפרא־סדרה:: Nepomorpha
משפחה:: שטגביים
שם מדעי
 Notonectidae ‏לטריי, 1802
השַּׁטְגַּבִּיִּים (שם מדעי: Notonectidae) היא משפחה בסדרת הפשפשים. חיים בעיקר במים שקטים כמו אגמים, בבריכות וגם מקווי מים עונתיים.
פשפשים אלו שוחים על גבם, רגליהם האחוריות ארוכות ועטורות בזיפים ארוכים המשמשים כמשוטים. רגליהם הקדמיות מצוידות בטפרים המסייעים לתפיסת הטרף.
הם עוקצים את הטרף במחטי החדק ומוצצים את תוכו. הם נושמים באמצעות עלייה אל פני המים, הבלטה של קצה הבטן וקליטה של אוויר אל מרזבים הנוצרים על ידי שורת זיפים בצד הגחוני של הבטן כאשר לתוך המרזבים נפתחים פתחי הנשימה.
פשפשים בוגרים מסוגלים לעוף.
אטימולוגיה

מקור שם המשפחה Notonectidae מסוג הטייפ Notonecta [מיוונית (שחיין) nektes + (גב) notos] משום שמשפחה זו נוהגת לשחות על גבה.
מינים בולטים בישראל (רשימה חלקית)

תת-משפחה Anisopinae
סוג שטגבון Anisops
שטגבון נוצץ Anisops sardea
תת-משפחה Notonectinae
סוג שטגב Notonecta
שטגב בורד Notonecta maculata
שטגב משיש Notonecta marmorea
הערות שוליים

↑  אנציקלופדיית החי והצומח של ארץ ישראל, כרך 3 – "חרקים", בעריכת יהושע קוגלר, הוצאת משרד הביטחון , עמ' 124
שמחה טרכטר

| --- | --- |

 לידה:  1893 לובלין, האימפריה הרוסית 
 נרצח:  1942 (בגיל 49 בערך) טרבלינקה 
 הושפע על ידי:  Stanisław Dębicki 
 
שמחה טרכטר, שמו המלא שמעון שמחה בונם טרכטר (בפולנית: Symche Trachter;‏ נולד ב־1890 או 1894 – נספה בשנת 1942 במחנה ההשמדה טרבלינקה) היה צייר יהודי-פולני.
ביוגרפיה

אביו של טרכטר היה סיטונאי אמיד. בצעירותו היה תלמידו של יאצק מלצ'בסקי בקרקוב, אחד הציירים המפורסמים ביותר של הסגנון הסימבוליטי הפולני. לאחר מכן המשיך את לימודיו בווינה בשנת 1918 ובפריז בשנת 1927. הוא הציג את יצירותיו בפריז בשנת 1930. טרכטר היה פעיל בקרקוב, והשתתף גם בתערוכות שארגנה החברה היהודית להפצת האמנויות (אנ').
בשואה

במהלך מלחמת העולם השנייה הוא נכלא בגטו ורשה, אך המשיך בפעילותו האמנותית בגטו, ועיטר בציורי קיר – יחד עם צייר אחר ועצור אחר, פליקס פרידמן – עיטרו את קירות אולם הקבלה הראשי במשרדי היודנראט. בשנת 1942 גורש על ידי הנאצים מגטו ורשה באחד המשלוחים הראשונים למחנה ההשמדה טרבלינקה, שם נרצח.
הערות שוליים

↑  Artur Tanikowski, Malarze żydowscy w Polsce, vol. 1, Warsaw, Edipresse Polska, 2006. ISBN 8374771607.
↑  Roczniki Humanistyczne, vol. 24, No. 5, Lublin, Towarzystwo Naukowe of the Catholic University of Lublin, 1976, p. 9. ISSN 0035-7707.
שמחה ישכר בער הלברשטאם

הרב שמחה ישכר בער הלברשטאם (1869 - 18 בינואר 1914) היה רב בעיירה צ'שאנוב שבפולין ולאחר מכן אדמו"ר חסידות צ'שאנוב, ממתנגדיה החריפים של התנועה הציונית.
חייו האישיים

הרב שמחה ישכר בער הלברשטאם נולד בשנת 1869 לאביו הרב יחזקאל שרגא הלברשטאם הרב משיניאווה ולאמו חנה רחל, בתו של הרב צבי הירש רמר"ז הרב מלעשנוב. סבו היה הרב חיים הלברשטאם הרב מצאנז.
נישא לפרידה, בת הרב יהושע רוקח האדמו"ר מבעלז והיה סמוך על שולחן חותנו בבעלז עד שנת 1893. לזוג נולדו שלושה ילדים: שתי בנות, חנה רחל ורבקה מרים, והבן יחזקאל שרגא הלברשטאם ששימש כרב הקהילה לאחר פטירת אביו.
הרב שמחה ישכר בער הלברשטאם נפטר בשנת 1914 לאחר מחלה קשה וממושכת.
ההתנגדות לתנועה הציונית

שמחה ישכר בער הלברשטאם שימש כרב קהילת צ'שאנוב בין השנים 1893 - 1913.
דברי תורתו, שהשתמרו בעל פה ובכתב, נאספו ונערכו על ידי תלמידיו וחסידיו והודפסו בספר בשם "דברי שמחה" בשנת 1931 בקראקוב. מהדורה שנייה, שכללה הקדמה מאת רבי יחזקאל שרגא הלברשטאם, אב בית דין קהילת צ'שאנוב, הודפסה בשנת 1960 בניו יורק. מהדורה מורחבת בעריכת הרב יצחק טוביה רבין יצאה בניו יורק ב-2021.
הספר כולל שני חלקים. בחלק הראשון חידושי תורה על פרשיות השבוע ובחלק השני מכתבי תשובה לשואליו בענייני קודש וחול. בחלק ממכתביו אלה הוא מביע את התנגדותו הנחרצת לתנועת הציונות.
הרב שמחה ישכר התנגד חריפות לתנועה הציונית, לאחר שהחלה התנועה לפרסם את האידאולוגיה שלה בעיתונות היהודית. באחד ממכתביו נגד הציונות הוא כותב:
"כי רעת הציונים איננה מפני שאנשים חטאים הם המחזיקים בה, כי האמת הוא בהיפך, הציונות מחלה ממארת היא בעצמותה, כפירה והכחשה לדתנו, ואשר על כן החטאים האלו מחזיקים בה".
הערות שוליים

↑  The Rabbis Speak Out, The 130 Year Record of Religious Jewish Opposition to Zionism, www.nkusa.org, ‏2009-12-09
↑  אוצר החכמה: ספר הקהילה. חיי היהודים עד ימי מלחמת העולם הראשונה, עמוד 25, באתר tablet.otzar.org
↑  ספר דברי שמחה : ...חדושי תורה...מכתבים...אשר בהם יצא ללחום מלחמת ה'... / ואשר השיב לשואליו...מהור"ר שמחה ישכר בער הלברשטאם.. | הלברשטאם, שמחה יששכר בער | | הספרייה הלאומית, באתר www.nli.org.il
| --- | --- |
בקרת זהויות :  NLI: 987007511883205171  LCCN: no2001088143  VIAF: 308277029   WorldCat (עם VIAF): 308277029
שמואל סנדלר

| --- | --- |
אין תמונה חופשית
 לידה:  3 במרץ 1947 (בן 77)
 עיסוק:  נשיא מכללת אמונה אפרתה
 מקום לימודים:  אוניברסיטת חיפה  האוניברסיטה העברית בירושלים  אוניברסיטת ג'ונס הופקינס
 
שמואל סנדלר (נולד ב-3 במרץ 1947) הוא נשיא מכללת אמונה אפרתה, פרופסור אמריטוס במחלקה למדע המדינה באוניברסיטת בר-אילן.
ביוגרפיה

סנדלר נולד בולדז' בפולין, הוא גדל בחיפה ולמד בתיכון הדתי יבנה. הוא בוגר תואר ראשון במדע המדינה מאוניברסיטת חיפה (1970) ותואר שני מהאוניברסיטה העברית בירושלים (1973). את הדוקטורט השלים באוניברסיטת ג'ונס הופקינס בארצות הברית (1977).
עם סיום לימודיו הצטרף סנדלר כחבר סגל למחלקה למדע המדינה באוניברסיטת בר-אילן. במהלך השנים כיהן במספר רב של תפקידים: ראש המחלקה למדע המדינה (1998–2001), דקן הפקולטה למדעי החברה (2006–2010), ראש הקתדרה לדת ופוליטיקה ע"ש יהודה אבנר (2011-2015), וראש מערך המכללות של האוניברסיטה (2011–2016). כמו כן כיהן כחוקר בכיר במרכז בגין-סאדאת למחקרים אסטרטגיים, וכעמית מחקר במרכז ירושלמי לענייני ציבור ומדינה. בשנת 2016 מונה לנשיא מכללת אמונה אפרתה.